**Hűségkedvezmény Program SZABÁLYZAT**

**ÜGYFELEK RÉSZÉRE**

**A Provident Pénzügyi Zrt. (a továbbiakban: Provident) nagyra értékeli ügyfelei hűségét, ezért a hosszan tartó együttműködés során megismert ügyfelei részére ún. Hűségkedvezmény programot (továbbiakban: Program) működtet az alábbi feltételekkel.**

**Jelen szabályzat 2018. május 9. napjától visszavonásig hatályos.**

**A Programban részt vehetnek:** a Provident azon ügyfelei és korábbi ügyfelei, akik a Program időtartama alatt új kölcsönt igényelnek, amely mellé igénybe veszik a Provident otthoni szolgáltatását, és az igénylés időpontjában az itt meghatározott feltételeknek maradéktalanul megfelelnek.

1. A Programban azok az ügyfelek vehetnek részt, akik az igénylés időpontjában rendelkeznek a Providentnél legalább egy, még teljesen vissza nem fizetett kölcsönnel **és** megfelelnek az alábbi feltételeknek:

* nincs, illetve az igénylést megelőző két hét vonatkozásában fizetési hátralékuk nem állt fenn (ha több kölcsönük is van, akkor egyetlen kölcsönük törlesztőrészletei megfizetésével sem álltak fizetési késedelemben), **és**
* legalább 5 (öt) kölcsönt vettek már fel a Providenttől, **és**
* a legkésőbbi időpontban megkötött kölcsön felvétele óta több mint 4 hét telt el.

1. A Programban azok a korábbi ügyfelek vehetnek részt, akiknek az igénylés időpontjában nem áll fenn kölcsön- illetve egyéb díjtartozásuk a Provident felé **és** megfelelnek az alábbi feltételeknek:

* legalább 5 (öt) olyan kölcsönt vettek már fel a Providenttől, amelyet teljesen (a kölcsönösszeggel és valamennyi esedékes díjjal együtt maradéktalanul) visszafizettek, **és**
* az utolsó kölcsön esetében a visszafizetés a futamidő végéig, szerződésszerűen, hátralék nélkül maradéktalanul megtörtént, **és**
* a legutoljára visszafizetett kölcsönük (ideértve e kölcsön kamatának és az esetleges otthoni szolgáltatás díjának) maradéktalan megfizetése óta nem telt el 26 hétnél hosszabb idő.

A kölcsön kizárólag pozitív hitelbírálat esetén vehető fel.

**A Programban résztvevő termékek, valamint a kedvezmény mértéke**

* A Program során nyújtott kedvezmény az **otthoni szolgáltatási díjat érinti** (az otthoni kihelyezési díjat nem), és kizárólag az **57, 72 és 110 hetes futamidejű kölcsönök felvétele esetén** alkalmazandó.
* **A Hűségkedvezmény mértéke: a felvett kölcsönösszeg 5%-a**, amelyet - a mindenkori hatályos törlesztési táblázat alapján - az otthoni szolgáltatás díjából biztosít a Provident.
* A Program kizárólag az újonnan kötött kölcsönszerződésekre vonatkozik; visszamenőleg (azaz maradéktalanul még ki nem fizetett, vagy már visszafizetett kölcsönre) nem érvényesíthető kedvezmény.
* A Provident a kedvezményt a futamidő alatt hetente, az esedékes törlesztőrészletben érvényesíti.
* A kedvezményre való jogosultság megszűnik, ha
  + a kedvezményes otthoni szolgáltatási díjat tartalmazó megbízási szerződés bármilyen okból megszűnik (pl. otthoni szolgáltatásra vonatkozó megbízási szerződés felmondása ügyfél részéről), vagy
  + a kölcsönjogviszony alapjául szolgáló kölcsönszerződés bármilyen okból megszűnik (pl. az ügyfél előtörleszt, vagy a futamidő bármi okból lerövidül.)

Ezekben az esetben a kedvezmény a meg nem fizetendő tételek vonatkozásában nem érvényesül.

A Hűségkedvezmény Programra vonatkozó feltételeket a Provident Pénzügyi Zrt. saját hatáskörben jogosult meghatározni, illetve módosítani.

A Hűségkedvezmény program jelen szabályai a 2018. május 9. napján, illetve azt követően kötött kölcsönszerződések mellé igénybe vett otthoni szolgáltatási szerződésekre vonatkoznak és visszavonásig érvényesek.